
A latin szakképzés gerincét alkotó auctorolvasás alapja a latin nyelvű irodalmi szövegek pontos, szabatos fordítása, amelynek a nyelvi megértésen túl a textus irodalmi, esztétikai, művelődéstörténeti, történeti, metrikai vonatkozásainak lehető legmélyebb ismeretén kell alapulnia. A feldolgozás során alapvető jelentőségű annak tudatosítása, hogy az olvasott szöveg mindig egy megkomponált egész része, maga a mű a szerző életművének és egy még tágabb kulturális kontextusnak az eleme; ez utóbbi magában foglalja a recepciótörténetet is, amire lehetőség szerint ugyancsak ki kell térni. A kurzus M. Tullius Cicero két beszédének (De signis, Oratio in Catilinam I) eme szempontokat figyelembe vevő feldolgozását foglalja magában, különös hangsúlyt fektetve a művek nyelvi megformálására, történeti hátterére, valamint retorikai – a De signis esetében –, művészettörténeti hátterére.

Tematika:
M. Tullius Cicero De signis és In Catilinam I című beszédeiből kijelölt részek teljes körű feldolgozása.

Kötelező olvasmányok:
Cicero: De signis. In C. Verrem actionis secundae liber IV. (A szöveget gondozta, a bevezetést és  a jegyzeteket írta Havas László). Budapest 1967  (Auctores Latini IV.)

Cicero Catilina elleni első beszéde / Oratio in Catilinam I. (A szöveget gondozta, a bevezetést és  a jegyzeteket írta Havas László). Budapest 1966 (Auctores Latini I.)

Adamik Tamás: Római irodalom az aranykorban. Pécs 1994, 11–36. (újabb kiadásban is elérhető)

Gyakorlati jegy:
Az órai munka, a szódolgozatok és a zárthelyi dolgozatok alapján.
Elégtelen zárthelyi dolgozatot a vizsgaidőszakban lehet javítani előre egyeztetett időpontban.

